
ZAPISNIK
5. sestanka komisije RZS za delo z mladimi ribiči v tem mandatu


Sestanek je bil v četrtek, 21. 11. 2019, s pričetkom ob 16:00 uri v pisarni RZS, Tržaška cesta 134 Ljubljana.

Prisotni:
- 	k o m i s i j a :	Marko LIPOVŽ (predsednik komisije), Nuška BOŽIČNIK, Drago ORNIK, Andrej ŠOŠTERIČ (člani);
- opravičeni: Anton KOSI (član);
	- drugi vabljeni:	dr. Miroslav Žaberl (predsednik RZS), mag. Igor Miličić (sekretar RZS).

SKLEPČNOST:	Od petih so bili prisotni štirje člani komisije. Sestanek je sklepčen. 

V vabilu na sejo je bil predlagan sledeč dnevni red sestanka:
1. Pregled zapisnika pretekle seje komisije in realizacije sprejetih sklepov. 
2. Bilten/Glasilo Mladi ribič in mladinski muharski tabor 2020.
3. Sestanek z mentorji mladinskih sekcij RD 2020.
4. Razno. 

Dnevni red je bil sprejet soglasno.

AD 1
Pregled zapisnika pretekle seje komisije in realizacije sprejetih sklepov 

Predsednik komisije Marko Lipovž je podal povzetek vsebine preteklega sestanka in realizacije sklepov. Prisotni so v razpravi ugotovili, da sklep 2  o objavi razpisa za vse RD o natečaju za RD z največjim odstotkom mladih ni bil realiziran. V razpravi so prisotni sprejeli predlog predsednika RZS, da bodo na posvetu s predsedniki RD (predvidoma sreda 5.2. 2020), predstavili stanje odstotka mladincev po RD glede na stanje v bazi Klen na dan 31. 12. 2019. Tabela s temi rezultati se RD pošlje pred sestankom. Posebnih nagrad predsednikom RD tokrat ne bi dajali. Osnovna tema razgovora bo koordinacija dela med predsedniki in mentorji, napoved priprave splošnih smernic za mentorje in poziv z sodelovanje na taborih. 
Razprava je potekala še o pripravi enotnih plakatov za mlade ribiče po OŠ, pri čemer bi vsaka RD dobila po 5 plakatov. Prav tako so razpravljali o možnosti ponatisa do sedaj objavljenih gradiv za mlade (knjižica ZZRS o ribah, knjižica RZS Prvi koraki v svet ribolova).
Ostali sklepi preteklega sestanka so bili realizirani.

Sklep 1: člani komisije so sprejeli poročilo o realizaciji sklepov. Manjkajoči sklep o analizi odstotka mladih v RD se pripravi za srečanje predsednikov RD predvidoma dne 5.2.2020 s podatki na dan 31.12.2019 in se pošlje RD pred datumom srečanja.

Sklep 2: sekretar RZS pridobi  poizvedbo za možnosti digitalnega in offset tiska za možnost 350 ali 500 kosov plakatov za OŠ ter pridobi informacije za možnost ponatisa knjižice Prvi koraki v svet ribolova; prav tako za knjižico ZZRS o sladkovodnih ribah. 


AD 2
Bilten/Glasilo Mladi ribič in mladinski muharski tabor 2020.
Povzetek razprave o glasilu: za letošnje glasilo nismo izbrali tem, nekaj gradiva je pridobila N. Božičnik. Načelno koncept vsebine glasila ostane isti kot prej. Kot avtorja enega članka predlaga predsednik DMR M. Lipovž Petra Valiča za temo Mladi ribiči in narava. Prisotni so se strinjali, da se v tej številki predstavi lov krapov z obtežilnikom. Ustrezni avtorji člankov o tej tematiki bi bili Krištof Cuderman iz RD Bled (z njim stopi v kontakt N. Božičnik) ter Sandi in Sidonija Kolar o tekmovalnem krapolovu. Mladim ribičem bi bilo smiselno predstaviti pravilno rokovanje z ujeto ribo.  
Povzetek razprave o taboru: na pobudo predsednika RZS, so člani komisije analizirali letošnji tabor; predsednik je imel dve večji pripombi na tabor in sicer prisotnost alkoholnih pijač med naborom pijač za udeležence tabora in pretirana tekmovalnost med mladimi. Člani komisije so se strinjali, da so bili letos organizatorji omejeni z majhnostjo revirja in z slabim vremenom. Na prihodnjem taboru bodo zmanjšali tekmovanja na minimum. Glede alkohola je bilo ugotovljeno, da razen enega primera, ni bila težava v mentorjih, ampak v organizatorjih, ki so na tabor pripeljali še svoje goste. Na taboru so bili prisotni tisti mladinci ki so bili že večkrat udeleženci taborov. Komisija zato apelira na RD naj prvenstveno pošiljajo na tabore tiste mladince, ki še niso bili na taboru. Mentorji se morajo predhodno dogovoriti, da do večerje mentorji ne konzumirajo alkoholne pijače. Tako stališče se prenese v smernice obnašanja mentorjev kot splošen dokument – ga pripravi M. Lipovž. 
Glede prihodnjega tabora je član komisije D. Ornik prejel informacijo o tem, da bo RD Novo mesto podala ponudbo za gostovanje tabora mladih muharjev. Na RZS nismo prejeli še nobenega pisnega obvestila.  Prisotni so se strinjali, da je potrebno imeti rezervno lokacijo tabora in to je Osilnica – predsednik RZS je povedal, da bo pri ZZRS preveril stanje z ribolovnimi dovolilnicami za tisto območje. Predviden termin muharskega tabora je 22. do 24. maj 2020. Člani komisije so se strinjali, da je potrebno pred novim taborom pripraviti smernice obnašanja mentorjev. Vsi se strinjajo s ponovitvijo razpisa vsem RD za pridobitev ponudb za organizacijo splošnega tabora – v kolikor se javi RD ponudnica, se splošni tabor organizira.
Sklep 3: člani komisije so sprejeli temo prihodnjega glasila. Glede količine natisnjenih glasil pregleda članica N. Božičnik natisnjene količine v preteklih letih in končno število uskladi s predsednikom RZS. Strokovna služba RZS pripravi povpraševanje za tisk 200, 400 in 800 kosov glasila.
Sklep 4: člani komisije so določili termin (22. do 24. maj 2020) in rezervno lokacijo muharskega tabora (Osilnica). RD Novo mesto se pozove za čimprejšnjo izjasnitev glede ponudbe organiziranja muharskega tabora. Strokovna služba RZS pošlje vsem RD povpraševanje za izvedbo splošnega mladinskega tabora v začetku januarja 2020. 
Sklep 5: člani komisije so naredili analizo letošnjega tabora in ugotovili da je bil uspešen. Članu komisije D. Orniku se za uspešno vodenje letošnjega tabora izplača nagrada v višini podobnih nagrad v preteklih letih in povrnejo potni stroški. 

AD 3
Sestanek z mentorji mladinskih sekcij RD 2020. 
Povzetek razprave: prisotni so se dogovorili, da se je praksa organiziranja srečanja mentorjev v času mladinskih taborov pokazala kot dobra. Na muharskem taboru 2020 bo organiziran posvet mentorjev v času, ko bo po urniku tabora predavanja za mlade o entomologiji. Do januarja 2020 predsednik DMR M. Lipovž pripravi splošne smernice dela mentorjev v RD, ki se jih predstavi tudi na tem srečanju. 

Sklep 6: člani komisije so določili termin srečanja mentorjev mladinskih sekcij in sicer v času mladinskega muharskega tabora 2020.
[bookmark: _GoBack]Sklep 7: predsednik komisije M. Lipovž do januarja 2020 pripravi dokument - splošne smernice dela mentorjev v ribiških družinah.
 	
AD 4
Razno.
Predsednik RZS je prisotne člane komisije seznanil z gradivom o delu z mladimi ribiči, ki ga je letos prejel na kongresu CIPS v Kazahstanu. Prevod gradiva v slovenščino je bil posredovan vsem članom komisije, na naslednjem sestanku pa člani komisije obravnavajo možnosti uporabe tega gradiva v slovenskem primeru. 
Članica N. Božičnik je od Andreja Janca prejela pobudo o pripravi igralnih kart Črni ribič, kar je bilo prisotnim razdeljeno kot gradivo. Vsi so se strinjali da je ideja dobra, fotografije se lahko dobi iz nabora fotografij na RZS (M. Gaber, S. Prijatelj, Ujemi  naravo! ipd.). N. Božičnik vpraša Janca ali se strinja da to njegovo idejo realiziramo. Sekretar poizve pri LZS in ČZS za ceno podobnih igralnih kart za mlade, ki sta jih ti zvezi izdali.   
Potrebno bo še dogovoriti v kontakt z snemalcem Branetom Bačeličem, glede možnosti snemanja aktivnosti DMR, zato se v januarju 2020 organizira sestanek z njim.  

Sestanek je bil končan ob 18:00 uri. 

Ljubljana, 25. 11. 2019.

Zabeležil:	        Predsednik komisije:
mag. Igor MILIČIĆ		Marko LIPOVŽ, l.r. 

	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD.

